Allüülsed ühendid

Allüülsed ühendid on keemilised ühendid, mille funktsionaalrühm on seotud allüülse rühmaga. Allüülsed ühendid on näiteks metallüülkloriid H2C=CMe-CH2-Cl ja prenool Me2C=CH-CH2-OH. Tänu allüülsele resonantsile annab asendis 2 olev kaksikside funktsionaalrühmale märgatavalt suurema reaktsioonivõime võrreldes vastava küllastatud ühendiga. Paljudel juhtudel on neile iseloomulik allüülne ümbergrupeering ehk allüülne isomerisatsioon, see tähendab funktsionaalrühma ümberasetumist asendist 1 asendisse 3, millega kaasneb kaksiksideme nihe. Allüülsed isomeerid on allüülset tüüpi isomeerid, milles funktsionaalrühm asub 1. või 3. süsiniku aatomi juures ja kaksikside vastavalt asendis 2,3 või 1,2. Neile regioisomeeridele võivad lisanduda veel cis- ja trans-isomeerid. Keemilise reaktsiooni käigus või kuumutamisel (ka toatemperatuuril seismisel) võivad allüülsed halogeniidid ja alkoholid kergesti isomeriseeruda. Näiteks 3 allüülset isomeeri: H2C=CH-CHMeOH ning cis ja trans HOCH2-CH=CHMe Allüülseid alkohole, allüülseid halogeniide jt allüülseid derivaate kasutatakse orgaanilises sünteesis tihti aktiivsete lähte- või vaheühenditena. Kõigis elusorganismides esinevad metabolismi intermediaatidena dimetüülallüülpürofosfaat (DMAPP) ja selle isomeer isopentenüülpürofosfaat (IPP). Taimedes osalevad need pürofosfaadid terpeenide ja terpenoidide sünteesi protsessides. Terpenoidsed allüülsed hapnikühendid on kasutusel parfümeerias hinnaliste lõhnaainetena (näiteks geraniool, linalool, tsitraal); taimekaitses feromoonidena (näiteks geraniooli ja farnesooli estrid); medikamentidena (A-vitamiin ehk retinool, tsitraal). Allüülsete ühendite tähtsusele nii looduses kui ka keemias viitab kasutuselolevate triviaalnimetuste arvukus. allüülalkohol, allüülkloriid metallüülalkohol, metallüülkloriid krotüülalkohol, krotüülkloriid, krootonaldehüüd, krootonhape prenool, prenüülkloriid, prenaal kaneelaldehüüd, kaneelhape kloropreen geraniool, geranüülkloriid, geraniaal ehk tsitraal A linalool, linalüülkloriid nerool, neraal ehk tsitraal B farnesool, farnesüülkloriid retinool (vitamiin A) allüülne isomerisatsioon allüülsed ühendid kui alkeenid allüülsed ühendid kui funktsionaalühendid – halogeniidid, alkoholid, estrid, aldehüüdid jne. kompleksimoodustumine alkeenide ja tsükloalkeenide radikaalne halogeenimine N-kloro- või N-bromosuksiinimiidiga halogeenühendite nagu HCl, HBr, Cl2, Br2, ICl jmt elektrofiilne liitumine 1,3-dieenidega 1,3-dieenide katioonne telomerisatsioon aktiivsete orgaaniliste kloriididega Lewis'i hapete toimel - saadakse süsinikahela kasv kaksiksideme juures hargnenud struktuuriga alkeenide (isoalkeenide) ioonne kloorimine gaasilise klooriga - see on bis-, tri- ja tetraalküülasendatud kaksiksideme allüülne kloorimine - saadakse 2-asendatud allüülsed kloriidid allüülsete hapnikderivaatide SN1, SN1', SN2 või SN2' tüüpi asendusreaktsioonid primaarsete allüülsete kloriidide selektiivseks eraldamiseks kloroproduktide segust saab kasutada Sommelet' tüüpi reaktsiooni N,N-dimetüülaniliiniga ja moodustuva ammooniumsoola järgnevat lagundamist kuumutamisel (üle 100 kraadi) tasakaalulises süsteemis on allüülsetest kloriididest ülekaalus primaarne isomeer: prim > sek > tert Allüülne rühm Prenüülrühm ja selle homoloogid Allüülne ümbergrupeering Allüülne kloorimine Allüülne oksüdeerimine Allüülne asümmeetriline alküleerimine Orgaaniline ühend